Izvor: Tanjug/Dragan Kujundžić

Bivši ambasador Holandije na Kosovu Robert Boš je izjavio da je policija Kosova spremna da uspostavi nova pravila i red na severu zemlje.

On je na Fejsbuku pozvao predsednika Srbije Aleksandra Vučića "da ne lije krokodilske suze" zbog jučerašnjeg ubistva predsednika Građanske inicijative SDP Olivera Ivanovića u severnom delu Kosovske Mitrovice.

"Oliver je mrtav, jedini čovek koji je smeo da izazove jednopartijski sitem koji je Vučić instalirao putem Srpske liste", napisao je Boš.

On je izrazio nadu da će FBI pomoći rasvetljavanje ubistva i kazao da je zadovoljan angažovanjem organa reda na uspostavljaju zakon na severu Kosova.